वन भूमि पर अतिक्रमण करने वाले को 50 पौधे लगाकर देखभाल करने की सजा
अनोखा फैसला : प्रथम श्रेणी न्यायिक मजिस्ट्रेट देवदत्त की कोर्ट का निर्णय
भास्कर संवाददाता | झाबुआ
प्रथम श्रेणी न्यायिक मजिस्ट्रेट देवदत्त ने अनोखा फैसला देते हुए जंगल की जमीन पर अवैध रूप से कब्जा करने वाले आरोपी को 50 पौधे लगाकर उनकी देखभाल करने की सजा दी है। समय-समय पर इसकी सूचना उसे न्यायालय के साथ वन विभाग के निकटतम कार्यालय को देना होगी। मामला 22 जून 2015 का है। बीट गार्ड जुवानसिंह सेमलिया अपनी बीट में निरीक्षण कर रहा था।
इस दौरान ग्राम नल्छी छोटी में वन भूमि पर रालू पिता वसना (42) द्वारा अतिक्रमण करना पाया गया। इस पर प्रकरण दर्ज किया। जांच के उपरांत अभियोग पत्र न्यायालय में पेश किया।
एक साल 8 महीने और 12 दिन तक चली सुनवाई के बाद न्यायिक मजिस्ट्रेट देवदत्त ने आरोपी रालू को सजा सुनाई की वह वन विभाग से 50 पौधे लेकर उनकी देखभाल करेगा। इसकी जानकारी विभाग के साथ न्यायालय को देगा। साथ ही वन भूमि पर पौधारोपण करने में वन विभाग को सहयोग करेगा। शासन की ओर से प्रकरण की पैरवी एडीपीओ राजेंद्रपाल अलावा ने की।
hin_Deva hin_Deva bho_Deva hin_Deva hin_Deva hin_Deva